ma tomo Makasa (toki Intonesija: Makassar) li lon ma Intonesija. toki pi ma ni la toki Makasa en toki Intonesija li suli. toki Makasa li toki pi kulupu jan nanpa wan pi ma Makasa.
tenpo pini suli la jan pi alasa kala li tawa lon telo, li kama sona e ma poka pi ma Oselija, li kama lon ma poka ni. tenpo ni la nimi pi ma ni li ma Nosan Tewitowi en ma Wesan Oselija. kulupu jan mute pi ma Oselija en jan pi ma Makasa li esun.
kala en pipi palisa telo en ilo en kasi uta kon la jan pi ma Makasa li pana. selo kiwen pi akesi poki en ijo ante la jan pi kulupu Junu pi ma Oselija.
kulupu esun pi ma Netalan li utala e jan pi ma Makasa, li kama lawa e ma ni.